Wergeland

Wergeland er et etternavn, som i Norge brukes av over 500 personer.  Den kjente norske slekten med dette navnet stammer fra grenden Verkland i Brekke, i dag Gulen kommune i  Sogn og Fjordane fylke. Navnet er gjennom tidene blitt skrevet på ulike måter. Den første som kalte seg Wergeland ser ut til å ha vært Niels Olsen Wergeland (1717–1792), en bondesønn som gjorde militær karriere og sluttet som kaptein i infanteriet. Hans grandnevø, presten Nicolai Wergeland (1780–1848) hette opprinnelig Niels Verkeland Lassesen, men skiftet navn i studietiden. Overgangen fra Lassesen til Wergeland skal ha vært etter ønske fra den ovenfor nevnte kapteinen som hjalp familien etter at faren var forsvunnet.. De personer som på 1800-tallet gjorde navnet kjent stammer fra ham og fra hans søsken. Den mest kjente av disse er dikteren Henrik Wergeland (1808–1845). I Henrik Wergelands dåpspapirer skrives navnet  med enkelt-V. Stavningen med W festet seg til slekten omkring 1814.

En del personer med navnet Wergeland nedstammer fra noen av navnets opprinnelige bærere, andre tilhører samme slekt eller har annen tilknytning til Verkland i Brekke. Men navnet har for eksempel også vært brukt av personer fra en gård med navnet Vergeland i Fana, i dag i Bergen. Denne gården har gitt navnet Wergeland til en holdeplass på Bybanen i Bergen.

Slektstre for de opprinnelige bærerne av navnet og deres etterslekt

 Ingeborg Benedictsdtr Wircheland (c. 1640–1733) g. 2) Jan Olsen
 Ole Jonsen Wircheland (c. 1695–1771)
 Niels Olsen Wergeland (1717–92) kaptein
 Lasse Olsen Beraas (1725–60) gårdbruker
 Halvard Lassesen (1755–ca. 1790), klokker
 Lars Johan Wergeland (1779–1834)
 Sverre Nicolai Wergeland (1817–1896), typograf g. Anne Larsen
 Oscar Wergeland (1844–1910), kunstmaler g. Sigfriede Elvina Ludovica Børgesen
 Agnes Mathilde Wergeland (1857–1914), norsk-amerikansk historiker
 Nicolai Wergeland (1780–1848), prest g. Alette Dorothea Wergeland, født Thaulow (1780–1843)
 Henrik Wergeland (1808–1845), dikter
 Augusta Antoinette Wergeland Vedøe, (1810–74), prestefrue, g. teolog Edvard Wilhelm Vedøe (1805-1895)
 Camilla Vedøe (1843–1900), lyriker og forfatter
 Harald Titus Alexis Wergeland (1811–93), jurist
 Camilla Collett (1813–1895), forfatter g. professor Peter Jonas Collett (1813–51) av slekta Collett
 Robert Collett (1842–1913), zoolog, ugift.
 Alf Collett (1844–1919), genealog, g. Mathilde Kallevig, barnebarn av Morten Michael Kallevig. Ingen barn.
 Joseph Frantz Oscar Wergeland (1815–1895), generalmajor
 Ebba Wergeland (1852–1937) korrekturleser, bystyret Kristiansand, g. konsul Hugo Kirsebom (1849–1907)
 Einar Nicolai Wergeland (1866–1957) lege g. Marie Henriksen
 Ågot Wergeland (1899–1997) g. Hans Blom
 Siri Blom (1927–) forsker g. filosof Arne Næss
 Ingeborg Birgitte Lassesen Wergeland (1783–1853) g. Gierth Storm (1781–1845) av Storm (slekt)
 Harald Nicolai Storm Wergeland (1814–1879), generalløytnant
 Harald Wergeland (1845–1926), kontorsjef innen trelast, g. Clara
 Harald Nicolay Wergeland (1884–1953), skogforvalter g. Ebba Weien
 Harald Wergeland (1912–1987), fysiker
 Ebba Wergeland (1946–) lege
 Ingeborg Wergeland (1913–2005), fredsaktivist g. bankmann Ola Skjåk Bræk
 Lise Skjåk Bræk (1941–) klesdesigner g. lege Steinar Westin
 Gudmund Skjåk-Bræk (1946–) professor biokjemi
 Hallvard Olsson Verkland (1746–1835), bonde/smed, tok over Brekke.
 Hans Hallvardson Wergeland (1797–1879) bonde Gulen, g. Henrikke Hope
 Birger Hansson Wergeland (1834–66)
 Hans Bergersen Wergeland (1861–1931), bonde og politiker
 Hans Wergeland (1842–1929) lærer og poståpner, g. Ingine Børholm
 Håkon Wergeland (1878–1971) prest, rektor, dikter, g. Wilhelmine Kielland, barnebarn av Gabriel Kirsebom Kielland
 Harald Wergeland (1904–89) gymnastiker g. Helga Vogt
 Lilli Wergeland (1907–) g. jurist Kai Birger Knudsen
 Hjalmar Kielland Wergeland (1909–97), barnelege.
 Ingebjørg Wergeland (1915–75) g. dommer Per Lorentzen (1911–2006) 
 Pål Wergeland Lorentzen (1941–) høyesterettsadvokat
 Erik Hansson Wergeland (1844–1936)
 Hans Erikson Wergeland (1872–), bonde
 Trygve Wergeland (1909–1979), bonde og industrimann (Wergeland-Halsvik)
  Hans Harry Wergeland (1940–), industrimann

Personer med navnet Wergeland, alfabetisk etter tiltalsnavn
 Agnes Mathilde Wergeland (1857–1914), norsk-amerikansk historiker
 Alette Dorothea Wergeland, født Thaulow (1780–1843), mor til Henrik Wergeland
 Augusta Antoinette Wergeland Vedøe, født Wergeland (1810-1874), søster til Henrik Wergeland
 Camilla Collett, født Wergeland (1813–1895), forfatter
 Ebba Wergeland (født 1946), lege og forsker
 Hans Wergeland (1923–2012) flyger, generalmajor
 Hans Bergersen Wergeland (1861–), gårdbruker og politiker
 Hans Harry Wergeland (født 1940), industrimann
 Harald Wergeland (1912–1987), fysiker
 Harald Nicolai Storm Wergeland (1814–1879), generalløytnant 
 Harald Titus Alexis Wergeland (1811–1893), jurist
 Henrik Wergeland (1808–1845), dikter
 Magne Wergeland (1899–1973), lærer og forfatter
 Nicolai Wergeland (1780–1848), prest, far til Henrik Wergeland.
 Oscar Wergeland (1815–1895), generalmajor 
 Oscar Arnold Wergeland (1844–1910), kunstmaler 
 Silje Wergeland (1974–) rock'n'rollmusiker
 Susanne Furøy Wergeland (1985–) TV-kjendis
 Sveinung Wergeland Sørbye (1971–) lege
 Trygve Wergeland (1909–1979), bonde og industrimann


Våpenskjold og segl
Harald N. Storm Wergeland  og J. F. Oscar Wergeland brukte begge et våpenskjold som heraldisk kan beskrives (blasoneres) slik: I rødt skjold krysslagt et gullskjeftet sølv sverd og en sølv pil. (Uten hjelmtegn). Våpenet er på malte ridderplater i Fredriksborg Slotskapell, Hillerød, Danmark, og er fra da de ble storkorsriddere av Dannebrogordenen i 1871 henholdsvis 1889..

Nicolai Wergeland brukte i sitt segl på Grunnloven av 17. mai 1814 et motiv med øverst en harpespillende engel (vinget person) som dermed temmer og rir på en gående løve. Nederst en smal perlerad over loddrette striper og midt på en navneplate med bokstavene N W i blokkskrift.<ref>Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med Nicolai Wergelands aner og andre slektsopplysninger, samt bilde med beskrivelse av seglet hans på Grunnloven 17. mai 1814.</ref>.
Litteratur
Alf Collet og Henrik Daae Wergeland, Wergelandsætta'', 1955

Referanser 

Norske slekter
Våpenførende slekter
Etternavn